
REPUBLIKA HRVATSKA
  ZADARSKA ŽUPANIJA
   OPĆINA JASENICE
       Općinsko vijeće
 KLASA: 363-01/25-01/07
URBROJ: 2198-21-01-26-2
Jasenice, 29. lipnja 2026. godine

Na temelju  članka 35. Zakona o lokalnoj i područnoj (regionalnoj) samoupravi („Narodne novine“ br. 33/01., 60/01., 129/05., 125/08., 36/09., 150/11., 144/12, 19/13, 137/15, 123/17, 98/19 i 144/20), članka 72. Zakona o komunalnom gospodarstvu („Narodne Novine“ br. 68/18, 110/18, 32/20, 145/24) i članka  30. Statuta Općine Jasenice („Glasnik Općine Jasenice“ br. 1/18, 8/18, 1/21, 3/21 – pročišćeni tekst i 11/22), Općinsko vijeće Općine Jasenice na svojoj 11. sjednici održanoj 29. lipnja 2026. godine,  donijelo je  
I. Izmjene i dopune Programa održavanja komunalne infrastrukture 

na području Općine Jasenice za 2026. godinu

Članak 1.
Ovim Programom održavanja komunalne infrastrukture (u daljnjem tekstu: Program) određuje se:
· Opis i opseg poslova održavanja komunalne infrastrukture s procjenom troškova, po djelatnostima i 
· Iskaz financijskih sredstava potrebnih za ostvarivanje Programa, s naznakom izvora financiranja.
Komunalne djelatnosti kojima se osigurava održavanje komunalne infrastrukture su:
1. Održavanje javne rasvjete,
2. Održavanje lokalnih i  nerazvrstanih cesta,
3. Održavanje javnih zelenih površina (parkovi, dječja igrališta, športska i rekreacijska igrališta),
4. Održavanje groblja,
5. Održavanje plaža i obalnog pojasa,
6. Uređenje i održavanje javnih površina i
7. Sufinanciranje zajedničkog Upravnog odjela za komunalno redarstvo.
Vrsta, opseg i rokovi izvođenja radova održavanja komunalne infrastrukture vrše se sukladno pravilima struke i standardima održavanja kojima se određeni normativi utroška materijala, radni sati vozila, strojeva i radne snage za radove održavanja, a čijom primjenom u punom standardu se osigurava trajno čuvanje građevinske, prometne, gospodarske i socijalne vrijednosti komunalne infrastrukture. 
Članak 2.
Sredstva planirana za Program održavanja komunalne infrastrukture za 2026. godinu u iznosu od 423.000,00 EUR ovim Izmjenama i dopunama povećavaju se za 63.103,56 EUR i sada iznose 486.103,50 EUR.
Za ostvarivanje ovog Programa predviđaju se sredstva iz sljedećih izvora:
	Izvor
	Opis
	Plan 2026.
	I.izmjene i dopune 2026.

	1.1. 
	Opći prihodi i primici
	93.500,00 EUR
	103.500,00 EUR

	4.0.
	Prihodi od komunalne naknade i komunalnog doprinosa
	 175.000,00 EUR
	185.000,00 EUR

	4.3.
	Ostali prihodi  za posebne namjene
	30.000,00 EUR
	30.000,00 EUR

	4.3.
	Naknada za korištenje prostora elektrana
	100.000,00 EUR
	100.000,00 EUR

	4.3.
	Turistička pristojba
	9.500,00 EUR
	9.500,00 EUR

	5.0.
	Pomoći iz državnog proračuna
	15.000,00 EUR
	26.877,56 EUR

	9.1.
	Višak prihoda poslovanja
	0,00 EUR
	31.226,00 EUR

	
	Ukupno 
	423.000,00 EUR
	486.103,56 EUR


 Održavanje komunalne infrastrukture u 2026. godini iz članka 1. ove Odluke odnosi se na:
1. ODRŽAVANJE JAVNE RASVJETE
1.1 Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije za rasvjetljavanje površina javne namjene i to: upravljanje, održavanje objekata i uređaja javne rasvjete za rasvjetljavanje javnih površina, javnih cesta koje prolaze kroz naselja i nerazvrstanih cesta, troškovi zamjene dotrajalih svjetiljki, bojanje stupova javne rasvjete, zamjena dotrajalih stupova javne rasvjete, zamjena žarulja, grla, prigušnica, te sav potrošni materijal potreban za  javnu rasvjetu. Sredstva planirana za ovu aktivnost povećavaju se za 10.000,00 EUR i sada iznose 160.000,00 EUR. 
1.2. Potrebna sredstva:

            

	Aktivnosti
	Plan 2026.
	I.Izmjene i dopune 2026.

	Električna energija za javnu rasvjetu
	130.000,00 EUR
	130.000,00 EUR

	Održavanje javne rasvjete
	20.000,00 EUR
	30.000,00 EUR

	Ukupno
	150.000,00 EUR
	160.000,00 EUR

	Izvor financiranja: Naknada za korištenje prostora elektrana i prihodi od komunalne naknade i komunalnog doprinosa


2. ODRŽAVANJE LOKALNIH I NERAZVRSTANIH CESTA
2.1. Pod održavanjem lokalnih i nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta. Ovim Izmjenama i dopunama planirana sredstva ostaju nepromijenjena. 
2.2. Potrebna sredstva:

	Aktivnosti
	Plan 2026.
	I.Izmjene i dopune 2026.

	Čišćenje i popravljanje lokalnih oštećenja ceste: krpanje udarnih jama i mrežastih pukotina, te popravak ispuha, presvlačenje asfaltom većih površina, dovoz i ugradnja kamenog materijala

Održavanje sustava  parkirnih aparata i programa naplate
	100.000,00 EUR

10.000,00 EUR
	100.000,00 EUR

10.000,00 EUR

	Ukupno
	110.000,00 EUR
	110.000,00 EUR

	Izvor financiranja: Prihodi od komunalne naknade i komunalnog doprinosa


3. ODRŽAVANJE  JAVNIH  ZELENIH  POVRŠINA I ČISTOĆE JAVNIH POVRŠINA
3.1. Pod održavanjem i uređenjem javnih zelenih površina podrazumijevaju se tekući i investicijski radovi na javnim zelenim površinama, njihovo saniranje i opremanje. 
Redovno održavanje i uređenje javnih zelenih površina odnosi se na redovno održavanje javnih i zelenih površina, izvođenje svih potrebnih radova tijekom godine u cilju postizanja zadovoljavajućeg nivoa uređenosti, u slučaju oštećenja - skidanje, popravak i ponovna montaža klupa i košara za otpatke,  hortikulturno uređenje, nabavka sadnog materijala za parkove  i šetnice. te održavanje  postojećih sadnica, košnja trave, orezivanje stabala, okopavanje cvijetnjaka sa cvijećem, grmljem i stablima, polijevanje zelenila u ljetnom periodu. Ovim Izmjenama i dopunama planirana sredstva se povećavaju za 10.000,00 EUR i sada iznose 73.000,00 EUR. 
3.2. Potrebna sredstva:

	Aktivnosti
	Plan 2026.
	I.Izmjene i dopune 2026.

	Održavanje javnih  zelenih površina

-strojna košnja trave

-navodnjavanje na zelenim površinama

-nabava, sadnja i održavanje sezonskog cvijeća i  trajnih cvjetnih nasada 
	 15.000,00 EUR


	15.000,00 EUR

	Uređenje prostora 
	  20.000,00 EUR
	30.000,00 EUR

	Ostalo tekuće i investicijsko održavanje javnih zelenih površina 
	28.000,00 EUR
	 28.000,00 EUR

	Ukupno:
	63.000,00 EUR
	73.000,00 EUR

	Izvor financiranja:  Opći prihodi i primici 


4. ODRŽAVANJE GROBLJA
4.1. Pod održavanjem groblja podrazumijeva se održavanje starog groblja  u Rovanjskoj i održavanje prostora i zgrade za obavljanje ispraćaja i ukopa pokojnika te uređivanje puteva, zelenih i drugih površina unutar Novog groblja. Planirana sredstva u iznosu od 10.500,00 EUR za ovaj program povećavaju se za 31.226,00 EUR te sada iznose 41.726,00 EUR. Navedena sredstva osigurana su u 2025. godini od strane Zadarske županije kroz program „Zeleni val“, a namijenjena su za hortikulturno uređenje groblja, odnosno uređenje i obnovu zelenih površina te poboljšanje izgleda i funkcionalnosti prostora groblja.
4.2. Potrebna sredstva:

	Aktivnosti
	Plan 2026.
	I.Izmjene i dopune 2026.

	Održavanje groblja u Rovanjskoj – nabava materijala i dijelova za tekuće održavanje groblja
	1.500,00 EUR
	1.500,00 EUR

	Usluge tekućeg i investicijskog održavanja i uređenja putova na Novom groblju
	1.000,00 EUR
	1.000,00 EUR

	Ostale komunalne usluge
	8.000,00 EUR
	             39.226,00 EUR

	Ukupno
	10.500,00 EUR
	41.726,00 EUR

	Izvor financiranja: Opći prihodi i primici i višak prihoda poslovanja


5. ODRŽAVANJE PLAŽA I OBALNOG POJASA
5.1.Pod uređenjem plaža i obalnog pojasa podrazumijevamo: opremanje plaža, nasipanje novog žala plažnim materijalom, renoviranje urušenih zidova, obnova molića i slični potrebni radovi na plažama i obalnom pojasu. održavanje hortikulturnih površina te prilaznih pješačkih staza. Ovim Izmjenama i dopunama planirana sredstva ostaju nepromijenjena. 
5.2. Potrebna sredstva:

	Aktivnosti
	Plan 2026.
	I.Izmjene i dopune 2026.

	Tekuće i investicijsko održavanje plaža u Maslenici

Renoviranje postojećih zidova 

Nasipanje novim plažnim  materijalom
	20.000,00 EUR
	20.000,00 EUR

	Tekuće i investicijsko održavanje plaža u Rovanjskoj

Renoviranje postojećih zidova 

Nasipanje novim plažnim  materijalom
	3.000,00 EUR
	3.000,00 EUR

	Tekuće i investicijsko održavanje plaže u Modriču
	1.500,00 EUR
	1.500,00 EUR

	Ukupno
	24.500,00 EUR
	24.500,00 EUR

	Izvor financiranja: Turistička  pristojba i pomoći iz državnog proračuna


 
6. UREĐENJE I ODRŽAVANJE JAVNIH POVRŠINA

6.1.Pod održavanje i uređenje javnih površina podrazumijeva se uređenje i održavanje javnih površina uz prometnice. sanacije zaštitnih ograda i prometne signalizacije, održavanje dječjih igrališta, održavanje sportskih i rekreacijskih terena, ručno i strojno metenje i pranje javnih površina, ozelenjavanje sive infrastrukture
Usluge čišćenja  javnih površina provodi se tijekom ljetnog perioda (travanj, svibanj, lipanj, srpanj, kolovoz i rujan) te izvan ljetnog perioda (siječanj, veljača, ožujak, listopad, studeni i prosinac) u mjestima  Maslenica,  Rovanjska i Modrič, a  odnosi se na sljedeće poslove: uklanjanje otpada sa plaže i uz plažu i čišćenje javnih površina nakon održanih manifestacija u organizaciji Općine Jasenice. Ovim Izmjenama i dopunama planirana sredstva ostaju nepromijenjena. 

6.2. Potrebna sredstva:

	Aktivnosti
	Plan 2026.
	I.Izmjene i dopune 2026.

	Uređenje i održavanje javnih površina uz prometnice, plaže i druge javne površine
	    20.000,00 EUR
	    20.000,00 EUR

	Ukupno
	    20.000,00 EUR
	    20.000,00 EUR

	Izvor financiranja: Opći prihodi i primici


7. SUFINANCIRANJE ZAJEDNIČKOG UPRAVNOG ODJELA ZA KOMUNALNO REDARSTVO 
7.1. Općina Jasenice, zajedno s Općinama Starigrad, Posedarje, Poličnik, Novigrad i Ražanac osnovala je zajednički Upravni odjel za komunalno redarstvo. Sjedište Odjela je u zgradi Općine Jasenice, a zapošljava komunalnog, pomorskog i poljoprivrednog redara  i pročelnika Odjela, te je nadležan za provedbu komunalnog reda na području navedenih Općina. Ovim Izmjenama i dopunama planirana sredstva za ovaj program povećavaju se za 11.877,56 EUR. Povećanje se odnosi na tekuću pomoć ostvarenu od Ministarstva financija, koja je namijenjena sufinanciranju rada zajedničkog Upravnog odjela za komunalno redarstvo te provedbi poslova iz njegove nadležnosti.
7.2. Potrebna sredstva

	Aktivnosti
	Plan 2026.
	I.Izmjene i dopune 2026.

	Sufinanciranje troškova zajedničkog Upravnog odjela
	45.000,00 EUR
	56.877,56 EUR

	Ukupno
	45.000,00 EUR
	56.877,56 EUR

	Izvor financiranja: Prihodi od komunalne naknade i komunalnog doprinosa i pomoći iz državnog proračuna.


Članak 3.

Komunalne djelatnosti na području Općine Jasenice  mogu obavljati:  Vlastiti komunalni pogon Općine Jasenice; pravne ili fizičke osobe na temelju ugovora o koncesiji; pravne ili fizičke osobe  na temelju pisanog ugovora o povjeravanju obavljanja komunalnih djelatnosti.
Članak 4.
Ove I. Izmjene i dopune Programa održavanja komunalne infrastrukture na području Općine Jasenice za 2026. godinu stupaju na snagu prvog dana od dana objave u "Glasniku Općine Jasenice".

                                                       Predsjednica: 

                                                          Anamarija Maruna
